Winnie: Balju staan voor dooiemansdeurDie balju en afslaer het Dinsdagoggend voor dooiemansdeur te staan gekom om beslag te lê op bates van Winnie Madikizela-Mandela om die skuld wat sy het te vereffen. ŉ Hofbevel is vroeër teen haar verkry nadat sy glo versuim het om R40 000 aan Abbotts College, waar haar susterskind skoolgaan, oor te betaal. Van die items wat Dinsdag verkoop sou word, sluit verskeie skilderye, beeldhouwerk en ŉ silwer teestel in. Kort voor die balju en afslaer by haar huis in Soweto aangekom het, het ŉ swart Audi van die perseel af weggejaag. Die balju het tevergeefs aan die hek geklop om toegang tot die perseel te kry. Die balju en afslaer het later die perseel verlaat en laat weet hulle gaan ŉ hofinterdik bekom. Lees ook: Winnie se bates onder die hamer